અફઘાનિસ્તાન જેવી ટીમ વિરૂદ્ધ ભારતના વિસ્ફોટક બેસ્ટમેન વિરેન્દ્ર સહેવાગ અને ગૌતમ ગંભીરની જોડી ખાસ જાદૂ બતાવી શક્યા ન હતા . બંને બેસ્ટમેનો સસ્તામાં આઉટ થઇ ગયા હતા . વિરાટ કોહલી એક એવો બેસ્ટમેન છે જે સતત સારૂ પ્રદર્શન કરી રહ્યો છે . વિરાટ કોહલી અફઘાનિસ્તાન વિરૂદ્ધ સૌથી વધુ 50 રન બનાવ્યા હતા . મધ્યક્રમને મજબૂત બનાવવાની જવાબદારી યુવરાજ સિંહ , સુરેશ રૈના , મહેન્દ્રસિંહ ધોની અને રોહિત શર્માની છે . અનુભવી બોલર ઝહિરખાનનું ખરાબ ફોર્મ ચિંતાનો વિષય છે જ્યારે ઇરફાન પઠાન અને લક્ષ્મીપતિ બાલાજી હાલમાં સારા ફોર્મમાં છે . અનુભવી બોલર હરભજન સિંહ અને રવિચંદ્રન અશ્વિનમાંથી ગમે તે એકનો સમાવેશ કરવામાં આવી શકે છે . ઇગ્લેંડ ટીમે પ્રથમ મેચમાં જીત મેળવતાં તેનો આત્મવિશ્વાસ મજબૂત જોવા મળી રહ્યો છે . લ્યૂક રાઇટે અફઘાનિસ્તાન વિરૂદ્ધ અણનમ 99 રન ફટકારી સ્પષ્ટ કરી દિધુ છે કે આગામી મેચોમાં પોતાનું પ્રદર્શન બતાવવા માટે ઉત્સાહીત છે . ક્રેગ કીસવેટર , એલેક્સ હાલેસ , ઇયોન મોર્ગન , જોસ બટલર અને જોની બેયરસ્ટો લોન્ગ શૉટ્સ રમવા માટે સક્ષમ છે . ફાસ્ટ બોલરની જવાબદારી કેપ્ટન સ્ટુઅર્ટ બ્રૉદ , સ્ટીવન ફિન અને ઝેડ ડર્નબાક સંભાળશે . ઇગ્લેંડની ટીમ પાસે ગ્રીમ સ્વાન અને સમિત પટેલના રૂપ બે સ્પિનર છે .